**David Petrasek** (s. 1. helmikuuta 1976 Jönköping) on ruotsalainen entinen jääkiekkopuolustaja. Hän pelasi urallaan Elitserienissä/SHL:ssä yhteensä 887 runkosarjaottelua tehopistein 98+210=308 ja 131 playoff-ottelua tehopistein 21+36=57. Petrasek keräsi runkosarjassa yhteensä 1188 jäähyminuuttia, joilla hän sijoittuu liigan kaikkien aikojen jäähypörssissä kolmanneksi. Petrasek on myös Elitserienin/SHL:n viidenneksi tehokkain puolustaja.

Petrasek voitti urallaan HV71:ssä kolme Ruotsin-mestaruutta (1995, 2008 ja 2010) ja hän toimi joukkueen kapteenina kaudella 2013–2014. Petrasek kuului myös Ruotsin MM-hopeaa voittaneeseen joukkueeseen vuonna 2011. Hän pelasi myös kahtena kautena KHL:ssä. Petrasek oli pelityyliltään kahden sunnan puolustaja, joka laukoi oikealta.

Ura
---

### Seuraura

Petrasek oli HV71:n kasvatti. Hän aloitti joukkueessa Elitserien-uransa kaudella 1994–1995, jolloin Petrasek pelasi 30 runkosarja- ja 11 pudotuspeliottelua. HV71 voitti Ruotsin-mestaruuden keväällä 1995. Petrasek pelasi kuitenkin ison osan kaudestaan vielä HV71:n J20-joukkueessa, jonka tehokkain puolustaja hän oli pisteillä 8+9=17. Kaudella 1995–1996 HV71 voitti J20 SuperElitin mestaruuden. Detroit Red Wings varasi hänet 226. pelaajana NHL:n varaustilaisuudessa 1998.

Kaudeksi 2000–2001 Petrasek siirtyi Malmö IF:ään, jossa hän pelasi viisi kautta. Kaudella 2003–2004 Petrasek oli pisteillä 8+16=24 Malmön tehokkain puolustaja ja jakoi Elitserienin puolustajien pistepörssin neljännen sijan. Petrasek otti kaudella 123 minuuttia. Kaudella 2004–2005 Petrasek oli tehopisteillä 10+15=25 jälleen Malmön tehokkain puolustaja. Hän sijoittui puolustajien pistepörssissä kuudenneksi. Malmö joutui sekä keväällä 2004 että 2005 Elitserienin karsintoihin. Keväällä 2005 Malmö putosi sarjatasoa alemmaksi HockeyAllsvenskaniin. Petrasek voitti vuoden 2005 karsinnoissa Malmön sisäisen pistepörssin pisteillä 4+5=9.

Malmön pudottua Elitserienistä Petrasek palasi HV71:een kaudeksi 2005–2006. Seuraavalla kaudella 2006–2007 hänet nimettiin joukkueen varakapteeniksi. Petrasek teki HV71:n kanssa kolmivuotisen jatkosopimuksen joulukuussa 2006. Kaudella 2007–2008 Petrasek oli tehopisteillä 2+20=22 HV71:n neljänneksi tehokkain puolustaja, mutta pisteet riittivät kuitenkin koko Elitserienin puolustajien pistepörssin jaettuun yhdeksänteen sijaan. HV71 voitti Elitserienin mestaruuden keväällä 2008. Kaudella 2008–2009 Petrasek oli tehopisteillä 6+22=28 puolustajien pistepörssin seitsemäs. HV71 voitti keväällä 2009 hopeaa ja Petrasek voitti pudotuspelien syöttöpörssin kymmenellä syötöllään.

Petrasek teki todellisen läpimurtonsa Elitserienissä kaudella 2009–2010: hän teki pelipaikastaan huolimatta runkosarjassa tehopisteet 15+38=53, joilla hän sijoittui koko Elitserienin pistepörssissä neljänneksi. Petrasek teki Elitserienin puolustajien kaikkien aikojen yhden kauden piste-ennätyksen. Hän teki 12 ylivoimamaalia, eniten Elitserienissä. Petrasek jakoi 11 pisteellään kevään 2010 pudotuspelien puolustajien pistepörssin. HV71 voitti kauden päätteeksi Ruotsin-mestaruuden, ja Petrasek valittiin Ruotsin tähdistökentälliseen.

Petrasek siirtyi ensimmäisen kerran ulkomaille kaudeksi 2010–2011, kun hän teki vuoden mittaisen pelaajasopimuksen valkovenäläisen KHL-joukkue Dinamo Minskin kanssa. Kaudeksi 2011–2012 hän siirtyi Minskistä kaksivuotisella sopimuksella KHL:n Sibir Novosibirskiin. Petrasekista nimettiin Sibirin varakapteeniksi. Hän jätti Sibirin kuitenkin jo marraskuussa 2011 ja siirtyi Atlantiin paikkaamaan Daniel Fernholmia. Joulukuun lopulla Petrasek jätti Atlantin. Tammikuussa 2012 hän solmi HV71:n kanssa kevääseen 2015 ulottuneen pelaajasopimuksen.

Kaudella 2013–2014 Petrasekista tuli HV71:n kapteeni. Kaudella 2014–2015 hän jatkoi joukkueen varakapteenina. Petrasek ei saanut kauden jälkeen enää neuvoteltua jatkosopimusta HV71:n kanssa. Hän etsi uutta seuraa pitkin kautta 2015–2016, kunnes Petrasek ilmoitti lopettaneensa pelaajauransa maaliskuussa 2016 ja keskittyvänsä jatkossa ravintoloitsijan työhön.

### Maajoukkueura

Petrasek edusti Ruotsia MM-kilpailuissa vuonna 2011, jolloin hän voitti hopeaa. Petrasek voitti tehopisteillä 2+4=6 turnauksen puolustajien pistepörssin ja hänet valittiin turnauksen tähdistökentälliseen. Petrasek teki A-maajoukkuedebyyttinsä 3. huhtikuuta 1998 Oslossa Suomea vastaan. Hän pelasi tuona keväänä kolme maaottelua ja samoin seuraavalla kaudella. Tämän jälkeen Petrasek pääsi uudestaan takaisin maajoukkueeseen vasta kaudella 2005–2006.

Petrasek oli myös mukana, kun Ruotsi voitti alle 20-vuotiaiden MM-hopeaa Bostonissa 1996. Hän pelasi myös alle 18-vuotiaiden EM-kilpailuissa vuonna 1994, jolloin Petrasek voitti Euroopan-mestaruuden.

Muuta
-----

Petrasekilla on tšekkiläinen sukutausta. Elokuussa 2015 hän avasi toisen ammattilaiskiekkoilija Björn Melinin kanssa *El Gordo* -nimisen ravintolan Jönköpingissä. Petrasek on mukana myös poikansa jalkapallojoukkueen toiminanassa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1994–1995 | HV71 | Elitserien | 30 | 0 | 1 | 1 | 6 | 11 | 0 | 0 | 0 | 0 | Le Mat-pokalen |
| 1995–1996 | HV71 | Elitserien | 36 | 0 | 1 | 1 | 14 | 1 | 0 | 0 | 0 | 0 |  |  |  |  |  |  | JMM | 7 | 0 | 1 | 1 | 6 |
| 1996–1997 | HV71 | Elitserien | 49 | 2 | 4 | 6 | 12 | 5 | 0 | 0 | 0 | 4 |
| 1997–1998 | HV71 | Elitserien | 43 | 6 | 7 | 13 | 80 | 5 | 2 | 2 | 4 | 14 |
| 1998–1999 | HV71 | Elitserien | 45 | 3 | 4 | 7 | 48 | – | – | – | – | – |
| 1999–2000 | HV71 | Elitserien | 46 | 4 | 6 | 10 | 54 | 5 | 1 | 1 | 2 | 41 |
| 2000–2001 | Malmö Redhawks | Elitserien | 47 | 7 | 7 | 14 | 74 | 9 | 1 | 1 | 2 | 8 |
| 2001–2002 | Malmö Redhawks | Elitserien | 47 | 2 | 9 | 11 | 48 | 2 | 1 | 0 | 1 | 2 |
| 2002–2003 | Malmö Redhawks | Elitserien | 50 | 7 | 6 | 13 | 72 | – | – | – | – | – |
| 2003–2004 | Malmö Redhawks | Elitserien | 49 | 8 | 16 | 24 | 123 | – | – | – | – | – |
| 2004–2005 | Malmö Redhawks | Elitserien | 49 | 10 | 15 | 25 | 72 | – | – | – | – | – |
| 2005–2006 | HV71 | Elitserien | 44 | 5 | 10 | 15 | 87 | 10 | 1 | 2 | 3 | 14 |
| 2006–2007 | HV71 | Elitserien | 54 | 10 | 10 | 20 | 108 | 14 | 2 | 5 | 7 | 51 |
| 2007–2008 | HV71 | Elitserien | 52 | 2 | 20 | 22 | 76 | 17 | 6 | 4 | 10 | 18 | Le Mat-pokalen |
| 2008–2009 | HV71 | Elitserien | 52 | 6 | 22 | 28 | 91 | 12 | 0 | 10 | 10 | 30 |
| 2009–2010 | HV71 | Elitserien | 52 | 15 | 38 | 53 | 101 | 16 | 5 | 6 | 11 | 16 | Le Mat-pokalen |
| 2010–2011 | Dinamo Minsk | KHL | 53 | 7 | 19 | 26 | 54 | 7 | 1 | 3 | 4 | 24 |  |  |  |  |  |  | MM | 9 | 2 | 4 | 6 | 10 | Ykköstähdistö |
| 2011–2012 | Sibir Novosibirsk | KHL | 21 | 2 | 5 | 7 | 22 | – | – | – | – | – |
|  | Atlant | KHL | 12 | 0 | 1 | 1 | 16 | – | – | – | – | – |
|  | HV71 | Elitserien | 15 | 2 | 7 | 9 | 6 | 6 | 1 | 3 | 4 | 10 |
| 2012–2013 | HV71 | Elitserien | 49 | 8 | 14 | 22 | 44 | 5 | 1 | 2 | 3 | 6 |
| 2013–2014 | HV71 | SHL | 45 | 1 | 8 | 9 | 36 | 7 | 0 | 0 | 0 | 4 |
| 2014–2015 | HV71 | SHL | 34 | 0 | 5 | 5 | 36 | 6 | 0 | 0 | 0 | 2 |
| 2 kautta | yhteensä | KHL | 86 | 9 | 25 | 34 | 92 | 7 | 1 | 3 | 4 | 24 |
| 20 kautta | yhteensä | Elitserien/SHL | 887 | 98 | 210 | 308 | 1188 | 131 | 21 | 36 | 57 | 220 |

Lähteet
-------

* David Petrasek The Internet Hockey Databasessa (englanniksi)
* David Petrasek *Elite Prospects*. Everysport Media Group AB.  (englanniksi)

### Viitteet

1. ↑  Elite Prospects All-Time Stats (englanniksi)
2. ↑  Elite Prospects All-Time Stats (englanniksi)
3. 1 2 3 4 5 6 7 8 9 10  David Petrasek *Elite Prospects*. Everysport Media Group AB.  (englanniksi)
4. ↑  Puolustajien piste-ennätyksen edellinen haltija oli Färjestads BK:n Janne Niskala 49 pisteellään kaudella 2006–2007.
5. ↑  Pettersson, Robert: Petrasek byter KHL-klubb *Hockeysverige.se*.  6.5.2011. NewsMe.  Arkistoitu 27.10.2014. Viitattu 28.9.2011. (ruotsiksi)  
Давид Петрашек перешел в "Сибирь"  6.5.2011. SPORT.TUT.BY.  Arkistoitu 10.5.2011. Viitattu 28.9.2011. (venäjäksi)
6. ↑  Johansson, Ronnie: Petrasek byter klubb *Hockeysverige.se*.  23.11.2011. NewsMe.  Arkistoitu 27.10.2014. Viitattu 16.1.2012. (ruotsiksi)  
Петрашек возвращается  23.11.2011. Хоккейный Клуб «Атлант».  Arkistoitu 1.6.2012. Viitattu 16.1.2012. (venäjäksi)
7. ↑  «Атлант» расторг контракт с Петрашеком  30.12.2011. Хоккейный Клуб «Атлант».  Arkistoitu 4.1.2012. Viitattu 16.1.2012. (venäjäksi)
8. ↑  Wengel, Daniel: David Petrasek återvänder till HV71  23.1.2012. HV71.  Arkistoitu 24.1.2012. Viitattu 23.1.2012. (ruotsiksi)
9. 1 2  Nilsson, Daniel: David Petrasek slutar med ishockey  17.3.2016. SHL AB. Viitattu 18.3.2016. (ruotsiksi)
10. ↑  Pavid Petrasek (pdf) Svenska Ishockeyförbundet. Viitattu 22.2.2012. (englanniksi)
11. ↑  Berntsson, Alice: Mycket nytt i ett Jönköping som växer  7.2015. JKPG Matguide. Viitattu 18.3.2016. (ruotsiksi)